Neuvoston asetus (ETY) N:o 4282/88, annettu 21 päivänä joulukuuta 1988, pöytäkirjan N:o 3 muuttamisesta tehdyn ETY-Sveitsi-sekakomitean päätöksessä N:o 5/88 olevassa 2 artiklassa määrätystä suojalausekkeesta



Virallinen lehti nro L 381 , 31/12/1988 s. 0035 - 0036

Suomenk. erityispainos Alue 11 Nide 14 s. 0207

Ruotsink. erityispainos Alue 11 Nide 14 s. 0207



NEUVOSTON ASETUS (ETY) N:o 4282/88, annettu 21 päivänä joulukuuta 1988, pöytäkirjan N:o 3 muuttamisesta tehdyn ETY-Sveitsi-sekakomitean päätöksessä N:o 5/88 olevassa 2 artiklassa määrätystä suojalausekkeesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Sveitsin liittovaltion välinen sopimus(1) allekirjoitettiin 22 päivänä heinäkuuta 1972, ja se tuli voimaan 1 päivänä tammikuuta 1973, käsitteen "peräisin olevat tuotteet" määrittelyä ja hallinnollisen yhteistyön menetelmiä koskevaa pöytäkirjaa N:o 3, joka on mainitun sopimuksen erottamaton osa, on muutettu 6 päivänä joulukuuta 1988 tehdyllä ETY-Islanti-sekakomitean päätöksellä N:o 5/88(2) kasautumista koskevien sääntöjen yksinkertaistamiseksi; mainitun päätöksen 2 artiklassa on määrätty erityisestä suojalausekkeesta, Euroopan talousyhteisön ja Sveitsin liittovaltion välisessä sopimuksessa(3) määrätyistä suojatoimenpiteistä 19 päivänä joulukuuta 1972 annettu neuvoston asetus (ETY) N:o 2841/72 koskee ainoastaan mainitun sopimuksen 22-27 artiklassa määrättyjen suojalausekkeiden ja suojatoimenpiteiden täytäntöönpanoa koskevia yksityiskohtaisia sääntöjä; nämä säännökset eivät sovellu päätöksen N:o 5/88 2 artiklassa määrätyn suojalausekkeen täytäntöönpanoon; tämän vuoksi olisi vahvistettava mainitun lausekkeen täytäntöönpanoa koskevat yksityiskohtaiset säännöt, ja mainittua lauseketta sovelletaan päätöksessä N:o 5/88 määrätyn kolmen vuoden koeajanjakson aikana, ON ANTANUT TÄMÄN ASETUKSEN: 1 artikla Jos ilmenee, että uusien kasautumista koskevien säännösten soveltaminen johtaa alkuperäasemaa vailla olevien aineiden tosiasialliseen käyttöön niin suurina määrinä, että se aiheuttaa tai uhkaa aiheuttaa vakavan haitan jollekin yhteisössä harjoitetulle tuotantotoiminnalle, komissio voi omasta aloitteestaan tai jonkun jäsenvaltion perustellusta pyynnöstä toteuttaa ETY-Sveitsi-sekakomitean päätöksen N:o 5/88 2 artiklassa olevassa suojalausekkeessa määrätyt toimenpiteet. Näitä toimenpiteitä sovelletaan heti. 2 artikla Ennen toimenpiteiden toteuttamista komissio voi suorittaa neuvotteluja. Nämä neuvottelut suoritetaan tavaroiden alkuperäkäsitteen yhteisestä määrittelystä 27 päivänä kesäkuuta 1968 annetun neuvoston asetuksen (ETY) N:o 802/68(4), sellaisena kuin se on viimeksi muutettuna asetuksella (ETY) N:o 3860/87(5) 12 artiklalla perustetussa alkuperäkomiteassa. 3 artikla Komissio antaa viipymättä tiedoksi neuvostolle ja jäsenvaltioille kaikki 1 artiklassa tarkoitettuja suojatoimenpiteitä koskevat päätökset. Kaikki jäsenvaltiot voivat jättää komission päätöksen neuvoston käsiteltäväksi 15 arkipäivän kuluessa. Neuvosto voi määräenemmistöllä tehdä eriävän päätöksen määräajassa, joka ei missään tapauksessa voi olla pitempi kuin kolme kuukautta ensimmäisessä kohdassa tarkoitetun tiedoksiannon päivämäärästä. 4 artikla Tämän asetuksen säännökset eivät vaikuta sopimuksen 22-27 artiklassa määrättyjen suojalausekkeiden ja suojatoimenpiteiden asetuksessa (ETY) N:o 2841/72 säädettyä täytäntöönpanoa koskeviin yksityiskohtaisiin sääntöihin. 5 artikla Komissio tekee päätöksen N:o 5/88 2 artiklan toisessa alakohdassa määrätyn yhteisön ilmoituksen sekakomitealle. 6 artikla Tämä asetus tulee voimaan 1 päivänä tammikuuta 1989. Sitä sovelletaan 31 päivään joulukuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU (1) EYVL N:o L 300, 31.12.1972, s. 189 (2) EYVL N:o L 381, 31.12.1988, s.22 (3) EYVL N:o L 300, 31.12.1972, s. 284 (4) EYVL N:o L 148, 28.6.1968, s. 1 (5) EYVL N:o L 363, 23.12.1987, s. 30